Diari Oficial de la Generalitat Valenciana


Sumari del DOGV 4705, del 04-03-2004 (2004/2022)

ORDE de 20 de febrer de 2004, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Direcció General de Producció i Comercialització Agrària per a l'exercici 2004.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2022


Data del document
:   20-02-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * gestió de residus
    * agricultor
    * situació de l'agricultura
    * agrupació de productors agraris
    * tractament fitosanitari
    * mitjà de producció agrícola
    * reciclatge professional
    * política de producció agrícola
    * agres
    * malaltia vegetal
    * residu
    * abonament
    * ajuda a l'agricultura
    * segur agrícola
    * cooperativa agrícola

ORDE de 20 de febrer de 2004, de la Conselleria d'Agricultura, Pesca i Alimentació, per la qual es convoquen determinades línies d'ajuda gestionades per la Direcció General de Producció i Comercialització Agrària per a l'exercici 2004. [2004/X2022]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Estos punts depenen de la llei anual de pressupostos, en estos moments la Llei 17/2003, de 30 de desembre, de la Generalitat Valenciana, de Pressupostos, per a l'exercici 2004.
  
Per això, vista la proposta del director general de Producció i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Es convoquen les ajudes establides per a l'any 2004 en les línies de subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Direcció General de Producció i Comercialització Agrària. El termini de presentació de sol·licituds finalitzarà en la data que s'establix per a cada una d'estes.
  
Les subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Direcció General de Producció i Comercialització Agrària es concediran en l'exercici 2004 a càrrec de les línies de subvenció i pels imports globals màxims que es determinen, d'acord amb la Llei 17/2003, de 30 de desembre, de Pressupostos de la Generalitat Valenciana per a l'exercici 2004.
  
Programa 714.20 Ordenació i Millora de les Produccions Agràries
  
Línia T1785000
  
Orde de 13 d'abril de 1992, de la Conselleria d'Agricultura i Pesca, que regula la concessió d'ajudes a l'organització de cursos, congressos i cicles de conferències d'interés general per al sector agrari de la Comunitat Valenciana (DOGV núm. 1.784, de 18.5.92).
  
Data límit de presentació de sol·licituds: 30 de juny de 2004.
  
Import global màxim: 5.000 euros.
  
Orde de 25 de novembre de 1978, del Ministeri d'Agricultura, sobre concessió d'auxilis a mitjans de producció i noves tècniques en cultius herbacis i Orde de 31 de març de 1979, sobre concessió a mitjans de producció i noves tècniques en cultius llenyosos (BOE núm. 286 de 30.11.78, i núm. 99 de 25.04.79).
  
Data límit de presentació de sol·licituds: 30 de juny de 2004.
  
Import global màxim: 85.000 euros.
  
Línia T1786000
  
Orde de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització de compost (DOGV núm. 1524, de 18 d'abril de 1991)
  
Data límit de presentació de sol·licituds: 31 de març de 2004.
  
Import global màxim: 214.000 euros.
  
Línia T3092000
  
Orde de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries compreses en els plans anuals d'assegurances agràries combinades (DOGV núm. 3.403, de 30 de desembre de 1998), modificada per l'Orde de 18 de juliol de 2000 (DOGV núm. 3.798, de 21 de juliol de 2000).
  
Orde de 22 de desembre de 1998, de la Conselleria d'Agricultura, Pesca i Alimentació per la qual es regulen les subvencions a la subscripció d'assegurances agràries en els sectors apícola i cunícola de la Comunitat Valenciana.
  
Orde de 8 de març del 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOGV núm. 4.211 de 15 de març de 2002).
  
Import global màxim: 61.055.774 euros.
  
Línia T3119000
  
Orde de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació a la Comunitat Valenciana del règim comunitari d'ajudes a la constitució d'agrupacions de productors agraris (DOGV núm. 3.655 de 29 de desembre de 1999).
  
Import global màxim: 311.000 euros.
  
Línia T4724000
  
Orde de 20 de juliol de 1998, de la Conselleria d'Agricultura, Pesca i Alimentació, sobre ajudes al sanejament de plantacions de cítrics afectades pel virus de tristesa (DOGV núm. 3.297 de 30 de juliol de 1998), modificada per l'Orde de 29 de març del 2000 (DOGV 3733 de 18 d'abril de 2000).
  
Orde de 29 de març de 2000, per la qual es regulen ajudes per a canvi varietal en determinats cítrics (DOGV 3.733 de 18 d'abril de 2000).
  
Import global màxim: 2.400.000 euros.
  
Article 2
  
La justificació de la realització de la conducta, activitat o inversió que es finance amb alguna de les subvencions a què es referix la present orde es realitzarà per mitjà de la presentació dels corresponents justificants i en la forma que s'establisca en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals, es justificarà en cada any o en cada exercici pressupostari per l'import o l'anualitat corresponent.
  
No obstant l'anterior, per a qualsevol de les ajudes previstes en esta orde, l'execució de les inversions podrà iniciar-se amb posterioritat a la data de formalització de la sol·licitud, sempre que es faça constar, segons un certificat del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud per a estes. Este certificat no suposarà cap compromís per part de la Conselleria d'Agricultura, Pesca i Alimentació en el cas que la resolució no siga favorable perquè el sol·licitant no complisca els requisits o les condicions, o que aplicant-se el prorrateig en els casos que estiga previst en les corresponents bases reguladores, part de la inversió no siga atesa.
  
Article 3
  
Les ajudes regulades per la present orde es tramitaran, pel que fa al termini de presentació de sol·licituds, per les dates indicades.
  
Transcorreguts sis mesos des de la finalització del termini hàbil de presentació de sol·licituds de les ajudes sense que haguera recaigut resolució expressa, s'entendran desestimades.
  
Les sol·licituds presentades finalitzat el termini establit en la present convocatòria, s'incorporaran a la següent, després de la petició prèvia de l'interessat, sempre que les inversions s'inicien amb posterioritat a la data de formalització de la sol·licitud i sobre les quals existisca el certificat d'un tècnic competent per a la instrucció de les ajudes en què es faça constar esta circumstàncies (la no-iniciació de les inversions en la dita data). Este certificat no suposarà cap compromís per part de la Conselleria d'Agricultura, Pesca i Alimentació en el cas que no es convoquen les ajudes en l'exercici següent, en el cas que la resolució no siga favorable perquè el sol·licitant no complix tots els requisits o les condicions o que, aplicant-se el prorrateig, en els casos que estiga previst en les corresponents bases reguladores, part de la inversió no siga atesa. No obstant això, el sol·licitant haurà de reiterar la seua sol·licitud en el termini hàbil establit en la convocatòria de l'exercici següent, i haurà d'actualitzar la documentació corresponent.
  
Article 4
  
Els beneficiaris de les ajudes hauran de justificar el compliment d'obligacions tributàries i davant de la Seguretat Social, en el moment de presentació de sol·licituds, de conformitat amb l'Orde de 30 de maig de 1996, de la Conselleria d'Economia i Hisenda, i la Resolució de 8 de juliol de 1998 de la Conselleria d'Economia i Hisenda i Administració Pública, per la qual es fa pública la relació de subvencions en matèria d'agricultura, que s'entenen equiparades als efectes de l'article 3.7 de l'Orde de 30 de maig de 1996, de la Conselleria d'Economia i Hisenda.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 20 de febrer de 2004
  
La consellera d'Agricultura, Pesca i Alimentació,